CELEX: 32019D2150
Language: hr
Date: 2019-12-09 00:00:00
Title: ODLUKA VIJEĆA (EU) 2019/2150 od 9. prosinca 2019. o stajalištu koje treba zauzeti u ime Europske unije u okviru Upravnog odbora Međunarodne konvencije o usklađivanju graničnih kontrola robe

16.12.2019   
               
               
                  HR
               
               
                  Službeni list Europske unije
               
               
                  L 325/165
               
            
         ODLUKA VIJEĆA (EU) 2019/2150
         od 9. prosinca 2019.
         o stajalištu koje treba zauzeti u ime Europske unije u okviru Upravnog odbora Međunarodne konvencije o usklađivanju graničnih kontrola robe
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s njegovim člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Međunarodna konvencija o usklađivanju graničnih kontrola robe („Konvencija”) odobrena je Uredbom Vijeća (EEZ) br. 1262/84 (1).
                  
               
                     (2)
                  
                  
                     U skladu s člankom 22. Konvencije Upravni odbor iz stavka 2. tog članka („Upravni odbor”) može donijeti izmjene dvotrećinskom većinom ugovornih strana koje su prisutne i glasaju.
                  
               
                     (3)
                  
                  
                     Upravni odbor na svojoj dvanaestoj sjednici treba donijeti izmjenu članka 7. Priloga 8. Konvenciji.
                  
               
                     (4)
                  
                  
                     Primjereno je utvrditi stajalište koje treba zauzeti u ime Unije u okviru Upravnog odbora jer će izmjene Konvencije biti obvezujuće za Uniju.
                  
               
                     (5)
                  
                  
                     Unija podržava novi članak 7. Priloga 8. Konvenciji jer smanjenje učestalosti mehanizma izvješćivanja o napretku ostvarenom u poboljšanju postupaka prelaska granice za međunarodni cestovni promet dovodi do smanjenja administrativnih formalnosti za države članice.
                  
               
                     (6)
                  
                  
                     Stajalište Unije u okviru Upravnog odbora Konvencije trebalo bi se stoga temeljiti na nacrtu izmjene priloženom ovoj Odluci,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije na dvanaestoj ili nekoj kasnijoj sjednici Upravnog odbora jest da se podrži nacrt izmjene priložen ovoj Odluci.
         
         
            Članak 2.
            Predstavnik Unije u Upravnom odboru može odobriti manje tehničke promjene nacrta izmjene iz članka 1.
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu 9. prosinca 2019.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  Uredba Vijeća (EEZ) br. 1262/84 od 10. travnja 1984. o sklapanju Međunarodne konvencije o usklađivanju graničnih kontrola robe (SL L 126, 12.5.1984., str. 1.).
      
      
         
            PRILOG
            
               Izmjena Međunarodne konvencije o usklađivanju graničnih kontrola robe
            
            Prilog 8., članak 7.
            
               Riječi„svake druge godine”zamjenjuju se riječima„svakih pet godina”.